Čarls Taunas

Čarls Taunas () – miestas Jungtinių Amerikos Valstijų rytuose, rytinėje Vakarų Virdžinijos dalyje, 26 km į pietryčius nuo Martinsbergo. Miestas išsidėstęs žemutiniame Šenandoa slėnyje, vadinamajame Rytiniame Vakarų Virdžinijos apendikse. Džefersono apygardos administracinis centras. 2020 m. JAV gyventojų surašymo duomenimis, mieste gyveno 6 534 gyventojai.Charles Town city, West Virginia. data.census.gov. Nuoroda tikrinta 2024-08-27. Vyksta grynakraujų jojamųjų arklių lenktynės, senuosiuose operos namuose veikia meno centras.Charles Town, Jefferson County, West Virginia. www.britannica.com. Nuoroda tikrinta 2024-08-27. 
 Istorija 
kairėje|miniatiūra|230x230px|Čarlzo Vašingtono namas 
Miestą 1786 m. įkūrė Džordžo Vašingtono brolis Čarlzas. Namas, kuriame jis gyveno, išliko iki šių dienų. 1801 m. Čarls Taunas tapo iš Berklio apygardos dalies naujai susiformavusios Džefersono apygardos administraciniu centru.Charles Town. www.wvencyclopedia.org. Nuoroda tikrinta 2024-08-27. JAV pilietinio karo metu miestas stipriai suniokotas, Džefersono apygardos būstinė perkelta į Šeperdstauną. 1871 m., karui pasibaigus, būstinė sugrąžinta į Čarls Tauną. Miesto laikraštis Spirit of Jefferson—Farmer’s Advocate, leidžiamas nuo 1844 m., yra ilgiausiai leidžiamas laikraštis visoje Vakarų Virdžinijoje.

Čarls Tauno teisme vyko dvi svarbios teismo bylos dėl valstybės išdavystės. Pirmoji įvyko 1859 m., kai buvo nuteistas ir po to pakartas Harpers Ferio antpuolį įvykdęs abolicionistas Džonas Braunas. Antroji vyko 1922 m., Vakarų Virdžinijos anglies karų metu. Kaltinamieji, įskaitant Amerikos kalnakasių susivienijimo lyderį Bilį Blizardą, nuteisti nebuvo.
 Gyventojai 
2020 m. JAV gyventojų surašymo duomenimis, mieste gyveno 67,11 % baltųjų, 11,89 % lotynoamerikiečių, 11,48 % afroamerikiečių, 6,66 % mišrios rasės, 2,42 % azijiečių, 0,28 % kitų rasių ir 0,17 % indėnų kilmės gyventojų.

 Šaltiniai 

Kategorija:Vakarų Virdžinijos miestai